Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 15 ก.ค.65
Daily Focus-บล.ฟินันเซีย ไซรัส ประจำวันที่ 15 ก.ค.65
15 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัว Sideways to Sideways Down โดยมีแนวรับสำคัญ 1,530 จุด ภาพรวมตลาดยังขาดปัจจัยบวกเข้ามาหนุน ขณะที่ความกังวลยังอยู่ที่แนวโน้มการปรับขึ้นดอกเบี้ยของ FED ที่อาจเร่งตัว โดยการประชุมวันที่ 26-27 ก.ค. นี้คาดว่าจะขึ้นดอกเบี้ย 0.75-1% ส่วนการประชุมกนง.เดือน ส.ค. คาดปรับขึ้น 0.25% ค่าเงินบาทยังอ่อนค่าต่อเนื่อง ล่าสุดแตะ 36.60 บาท/ดอลลาร์ ใกล้เคียงช่วงปี 2009 ที่มีวิกฤต Subprime แต่หากเทียบกับสกุลเงินหลักอื่นในยุโรปและเอเชียโดยรวมไม่ได้อ่อนค่าแรง ภาพรวมจึงยังไม่น่ากังวลและเชื่อว่ามีโอกาสที่บาทจะพลิกกลับมาแข็งค่าในไตรมาส 4/65 ถึงไตรมาส 1/66 เป็นต้นไปตามการท่องเที่ยวที่ฟื้นตัว
อย่างไรก็ตามการฟื้นตัวระยะสั้นของสินทรัพย์เสี่ยงยังจำกัดจาก Bond Yield ที่ยังยืนสูงและยังคงภาพ Inverted Yield Curve ต่อเนื่องสะท้อนความกังวลโอกาสเกิด Recession ปีหน้า แต่ยังคงมุมมอง SET Index จะแกว่งตัวได้แข็งแรงกว่าภูมิภาคอื่นจากแนวโน้มเศรษฐกิจที่อยู่ในทิศทางเร่งตัว ยังมองแนวรับหลัก 1,500-1,520+- จุดจะทำงานได้ดีและเป็นโอกาสเข้าสะสมโดยคาดหวังการรีบาวด์ ส่วนหุ้นยังเน้นกลุ่ม Value Play ที่เกี่ยวข้องกับสินค้าบริการจำเป็น
สำหรับกลยุทธ์ : เน้นลงทุนหุ้น Value and Defensive Play // รอสะสมหุ้นบริเวณ 1500-1,520+- จุด
ส่วนหุ้นเด่นเดือน ก.ค. : CK, CPN, GFPT, KTB, MAKRO